અમારા સહયોગી ટાઈમ્સ ઓફ ઈંડિયા સાથેની વાતચીતમાં રાકેશ પટેલને પૂછવામાં આવ્યું કે શું મંદિર પરિસરમાં કવ્વાલીનું આયોજન કરવાનો કોઈ વિરોધ દર્શાવ્યો? તો રાકેશ પટેલે માહિતી આપી કે, મંદિર ટ્રસ્ટના સભ્યોએ આ નિર્ણયને આવકાર્યો છે. શનિવારે મંદિરમાં આશરે બે કલાક સુધી કવ્વાલીનો કાર્યક્રમ ચાલશે. આ હનુમાન મંદિર તળાવના કિનારે આવેલું છે. 3,000 લોકોની વસ્તી ધરાવતા આ વિસ્તારમાં 500 મુસ્લિમો રહે છે. મહત્વની વાત એ છે કે આ મંદિરમાં હિંદુઓની સાથે મુસ્લિમો પણ દર્શન કરવા આવે છે.